(291) 
duplo longiora, cylindrica, basi truncata, angulo humerali late- 
ribusque rectis, a quadrante postico ad apicem obtuse rotundata ; 
supra cylindrice convexa, piceo-brunnea vel ferrugineo-testacea, 
subnitida, pilis longissimis, fulvescenti-griseis, creberrime 
adspersa; punetis quadratis, profunde impressis, confertis, cre- 
nato-striata; interstitiis angustis, singulis multo subtilius unise- 
riatim punctatis; Stria suturae proxima utrinque ceteris multo 
profundius et latins impressa, subexarata, versus apicem manifeste 
sensim dilatata, adeo ut in declivitate postica profunde sulcata 
videatur ; sutura (in apice) elevata lateribusque granulis parvis, 
remotis notatis. Corpus subtus piceo-brunneum, tenue pubescens, 
punctatum. Pedes ferrugineo-testacei, tibiis, extus subrotundatis, 
fortius dentatis. 
Patria : Europa (Germania, Austria, Transsylvania, Belgia, 
Helvetia, Gallia). Habitat intra corticem querquum, rarius etiam 
Castaneae vescae, sulcos maternos subradiatim ex fodina nuptiali 
communi egredientes, saepius confusos rodens. 
Adnotatio. — Ratzeb. loc. cit. marem Bostricho (Xyleboro) 
cryptographo simillilmum esse contendit. Quamvis ego millia 
individua hujus insecti et collexerim et ex teredibus educaverim, 
formam a dom. Ratzeburgio descriptam intercipere mihi non 
contigit. Animus igitur inclinat suspicari Ratzeburgium marem 
cryptographi cum villosi confundisse. 
6. D. GRANICOLLIS, Leconte. 
Elongatus, ferrugineus, subnitidus, parce griseo-pilosus, tho- 
race oblongo-ovali, crebre aequaliter granulato-punctato, elytris 
cylindricis, profundius punctato-striatis, interstitiis subtilissime 
uniseriatim punctalis, stria suturali profundiore, apice utrinque 
sulcata. 
Long. 2-25 mm. 
Xylehorus granicollis, LECONTE, Syn. Scol., app., 1868, p. 162. 
